OzLabs/hebrew-wiki-articles huggingface dataset:
מגי האסן

מרגרט "מגי" האסן (באנגלית: Margaret "Maggie" Hassan; נולדה ב-27 בפברואר 1958) היא פוליטיקאית אמריקאית חברת המפלגה הדמוקרטית. המכהנת כנציגת ניו המפשיר בסנאט. קודם לכן כיהנה כמושלת ניו המפשייר בשנים 2013–2017.

==ביוגרפיה==
האסן (מבוטא HASS-un) נולדה בבוסטון שבמסצ'וסטס, בתם של מרגרט ורוברט ווד. אביה היה פרופסור למדע המדינה במכון הטכנולוגי של מסצ'וסטס וכיהן במשך תקופה קצרה כמזכיר מחלקת השיכון והפיתוח העירוני בקבינט של לינדון ג'ונסון. אמה הייתה מורה. ב-1980 סיימה תואר ראשון בהיסטוריה מאוניברסיטת בראון וב-1985 סיימה תואר JD במשפטים מאוניברסיטת נורת'איסטרן. לאחר הלימודים עבדה כעורכת דין ויועצת משפטית.

בנה הבכור נולד עם שיתוק מוחין חמור מאד. בעקבות מאבקה ליצירת תנאים מתאימים לבנה במוסדות חינוך היא הפכה לקול בולט במדינה בנושא המאבק לזכויות נכים. ב-1999 מונתה על ידי מושלת ניו המפשייר ג'ין שאהין ליועצת לוועדה לנושאי התאמה בחינוך במדינה.

ב-2002 פנו אליה בכירי המפלגה הדמוקרטית על מנת שתתמודד לסנאט של ניו המפשיר, היא התמודדה אך לא זכתה בבחירות. בנובמבר 2004 ניצחה בבחירות לסנאט, ב-2006 וב-2008 זכתה בבחירות לכהונה נוספת. בתקופת כהונתה השלישית שימשה מנהיגת סיעת הרוב בסנאט. ב-2010 הפסידה בבחירות.

בנובמבר 2012 נבחרה למושלת ניו המפשייר ברוב של 55% לעומת 43% ליריבה מהמפלגה הרפובליקנית. במסע הבחירות שלה הבטיחה להימנע מהעלאת מיסים ולהשקיע בחינוך ובתעסוקה. היא ניצחה בבחירות לכהונה נוספת בנובמבר 2014 ברוב של 52%.

באוקטובר 2015 הכריזה על התמודדה לסנאט, בבחירות גברה על הסנאטורית המכהנת קלי איוט ברוב של פחות מ-800 קולות (פחות מ-0.5%).

האסן נשואה לתומאס האסן המכהן כמנהל אקדמיית פיליפס אקסטר, פנימייה יוקרתית באקסטר. היא אם לשני ילדים.

==קישורים חיצוניים==

* 

* 
* [http://maggiehassan.com/about-maggie/ אתר הבחירות של מגי האסן]
* 

==הערות שוליים==

קטגוריה:מושלי ניו המפשייר
קטגוריה:חברי הסנאט של ארצות הברית מניו המפשייר
קטגוריה:חברי הקונגרס ה-115 של ארצות הברית
קטגוריה:מושלי מדינות ארצות הברית מהמפלגה הדמוקרטית
קטגוריה:מושלות מדינות ארצות הברית מהמפלגה הדמוקרטית
קטגוריה:סנאטוריות חברות המפלגה הדמוקרטית
קטגוריה:סנאטורים חברי המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי המפלגה הדמוקרטית (ארצות הברית)
קטגוריה:פוליטיקאיות אמריקאיות
קטגוריה:בוגרות אוניברסיטת בראון
קטגוריה:בוגרי אוניברסיטת בראון
קטגוריה:בוגרי אוניברסיטת נורת'איסטרן
קטגוריה:משפטניות אמריקאיות
קטגוריה:עורכות דין אמריקאיות במאה ה-20
קטגוריה:אמריקאיות שנולדו ב-1958
קטגוריה:אמריקאים שנולדו ב-1958
טופאק אמארו השני

חוסה גבריאל טופאק אמארו (בספרדית: José Gabriel Túpac Amaru; 19 במרץ 1738 – 18 במאי 1781) הידוע יותר כטופאק אמארו השני (להבדילו מטופאק אמארו) היה מנהיג אינדיאני שהנהיג מרד גדול נגד האימפריה הספרדית ונחשב לגיבור לאומי בפרו.

==ביוגרפיה==
טופאק אמארו נולד בשם חוסה גבריאל, למשפחה ממוצא מעורב, במחוז קוסקו, בפרו שתחת שלטון האימפריה הספרדית. הוא רכש השכלה בבית ספר ישועי. הוא קיבל תואר מרקיז, ושלט בשם הספרדים על כמה שבטי אינדיאנים. תפקידו היה לתווך בין האינדיאנים לבין המושלים הספרדים. אותה תקופה הכבידו המושלים את עולם על האינדיאנים, גבו מהם מיסים כבדים, ולקחו רבים לעבודות כפייה. המרמור בקרב המקומיים היה רב, והחלו געגועים למורשת האינקה המפוארת. חוסה גבריאל ביקש כמה פעמים מהספרדים להקל על המיסים הכבדים שהם גובים, אולם תחנוניו נפלו על אוזניים ערלות. הוא החל לתכנן מרד בסתר, והפסיק להעביר את המיסים. המושל אנטוניו דה אריאגה איים עליו במוות, בתגובה שינה חוסה גבריאל את שמו לטופאק אמארו, וטען שהוא צאצא ישיר של טופאק אמארו. הוא הכריז על מרד ובעורמה הצליח ללכוד את אריאגה ולתלות אותו.

מעשהו של טופאק אמארו הצית את אש המרד בכל רחבי פרו, ילידים רבים הצטרפו אל צבאו ההולך וגדל שהגיע לבסוף ל-6,000 לוחמים. הם צעדו לכיוון קוסקו, ובדרך כבשו מספר ערים וטבחו בספרדים הטהורים שחיו בהם. חייליו השתלטו על העיר סנגרה, אולם קרב זה חשף את חוסר יכולתו לשלוט בהם, החיילים טבחו בכל התושבים ספרדים ואינדיאנים וכך הרחיקו אינדיאנים אחרים מצבאם. טופאק אמארו הטיל מצור על קוסקו, אולם תושבי העיר שהזדעזעו מטבח סנגרה, התגוננו באומץ, וקיבלו תגבורת ואספקה באופן שוטף מלימה. כוחותיו היו נצורים, ובעקבות בגידה של קציניו הוא נתפס. כאשר חוקר ספרדי ניסה להשיג ממנו את מקום מחבואם של עוזריו טופאק אמארו השיב בבוז "אין כאן עוד שותפים חוץ ממני וממך אתה כמדכא ואני כמשחרר". הוא סבל עינויים קשים, ונאלץ לצפות בהוצאתם להורג של אשתו, בנו וידידיו. ראשו נערף בכיכר המרכזית של קוסקו, אותו מקום בו נערף ראשו של סב סביו לכאורה טופאק אמארו. גופו נחתך לחתיכות שהוצגו ברחבי פרו כדי לדכא את שאריות המרד. בתיו נהרסו, שדותיו נזרעו מלח, וכל המסמכים הקשורים למשפחתו הועלו באש.

==קישורים חיצוניים==

* [http://www.history.ucsb.edu/faculty/marcuse/classes/2c/Col&NeoColonLatAmSCline034.pdf מסמך ספרדי בתרגום לאנגלית]
* [https://books.google.com.pe/booksid=7bCeLdTCan4C&pg=PA211&dq=Quito,+Chile,+Buenos+Aires+y+Continente,+de+los+Mares+del+Sur,.&lr=&as_brr=3&ei=cy6LSbGRGqGuNcXX_LAF&hl=iw#v=onepage&q=Quito%2C%20Chile%2C%20Buenos%20Aires%20y%20Continente%2C%20de%20los%20Mares%20del%20Sur%2C.&f=false ספר בגוגל ספרים]
* 

קטגוריה:פרואנים
קטגוריה:מהפכנים
קטגוריה:אישים שהוצאו להורג
קטגוריה:אינדיאנים
קטגוריה:פרו: היסטוריה
קטגוריה:ילידי 1738
קטגוריה:נפטרים ב-1781
פלינט (מישיגן)

פלינט (באנגלית: Flint) היא עיר במדינת מישיגן שבארצות הברית, המשמשת כבירת מחוז ג'נסי, והיא העיר הגדולה ביותר בו. היא ממוקמת על יד נהר פלינט, במרחק של 106 קילומטרים צפון-מערבית לדטרויט. היא גם העיר הגדולה ביותר באזור המרכזי של חצי האי התחתון המרכיב את מדינת מישיגן.

בשנת 2020 מנתה אוכלוסיית פלינט 81,252 נפש, והערכת מספר תושבי במטרופולין העיר ביולי 2016 עמדה על 408,615 נפש. בפלינט הקים בשנת 1908 ויליאם דוראנט את חברת ג'נרל מוטורס.

==היסטוריה==

החל משנת 2014 סובלים תושבי פלינט מהרעלת עופרת במי השתייה של העיר לאחר ששאיבת המים הוחלפה מאגם הורון לנהר הפלינט, דבר שהוביל להופעת קורוזיה בצנרת האספקה. בינואר 2016 הכריז מושל מישיגן, ריק סניידר, על מצב חירום בעיר לאחר שלמעלה מ-8,600 ילדים ובני נוער נחשפו לעופרת במי השתייה של העיר מאז 2014. מצב חירום לאומי הוכרז על העיר והחלה מעורבות של הממשל הפדרלי.

העיר הייתה ידועה בהיסטוריה שלה כחלק מתעשיית הרכב העולמית, בזכות מפעלי ההרכבה של חברת ג'נרל מוטורס. תלונות החברה שהמים המזוהמים הורסים לה את הציוד והתוצרת הוחלפו המים בשימושה לנקיים אך התושבים המשיכו לשתות את מה שהיה בברז. למרות זאת נסגרו מפעלי הרכב.

כיום חיים בפלינט בעיקר אנשים עניים, מובטלים וחולים.

== ערים תאומות ==
לפלינט ארבע ערים תאומות:
* 
* 
* 
* 

==תושבים נודעים מפלינט==
תושבים נודעים בולטים אשר נולדו בפלינט כוללים את:

* בטי קרטר (נולדה ב-1930) - מוזיקאית וזמרת ג'אז אמריקאית
* מייקל מור (נולד ב-1954) - במאי קולנוע וסופר אמריקאי
* סנדרה ברנרד (נולדה ב-1955) - קומיקאית, שחקנית, סופרת וזמרת יהודייה אמריקאית
* קרול יאגר (נולדה ב-1960) – האישה השמנה והכבדה ביותר בעולם
* טרי קרוז (נולד ב-1968) - שחקן אמריקאי, קומיקאי ושחקן NFL לשעבר

== קישורים חיצוניים ==

* 
*[http://www.themarker.com/wallstreet/1.4216062 איך הפך סמל העוצמה וההצלחה האמריקאית למקום המסוכן ביותר בארצות הברית?]
*[https://e.walla.co.il/item/3142379 מצב חירום לאומי: הסדרה "פלינט, מישיגן" מתארת בעדינות וביופי עיר קורסת]
* 

==הערות שוליים==

קטגוריה:מישיגן: ערים
קטגוריה:יישובים שהוקמו ב-1818
לוריין (אוהיו)

לוריין (באנגלית: Lorain) היא עיר במחוז לוריין אשר בצפון-מזרח מדינת אוהיו שבארצות הברית. העיר שוכנת על גדות ימת אירי, כ-30 קילומטרים מערבית לקליבלנד.

==דמוגרפיה וגאוגרפיה==
על פי מפקד האוכלוסין של ארצות הברית, נכון לשנת 2010 היו בעיר 64,097 תושבים, 25,529 משקי בית ו-16,368 משפחות. 67.9% מהתושבים הם לבנים, 17.6% אפרו-אמריקאים, 0.5% אינדיאנים, 0.4% אסיאתים ו-8.3% מגזע אחר ו-5.4% משני גזעים או יותר.

העיר משתרעת על שטח של כ-62.52 קילומטרים רבועים, מתוכם 61.31 קמ"ר שטחים יבשתיים ו-1.22 קמ"ר שטחי מים.

==קישורים חיצוניים==

* 
* 

קטגוריה:אוהיו: ערים
קטגוריה:יישובים שהוקמו ב-1807
יוסי יאסקלאינן

יוסי יאסקלאינן (בפינית: Jussi Jääskeläinen; נולד ב-19 באפריל 1975) הוא כדורגלן עבר פיני ששיחק בעמדת השוער ומאמן כיום באתלטיקו קולקטה.

==קריירת מועדונים==
יאסקלאינן התחיל את הקריירה שלו במיקלין פאלויליאט ועד מהרה תפס את עמדת השוער הראשון בקבוצה הבוגרת. כאשר היה בן 20 חתם בווסאן פאלוסאורה.

בשנת יאסקלאינן חתם בבולטון ונדררס תמורת 100 אלף פאונד. בעונת הבכורה שלו במועדון שימש כשוער שני, אך בסיום העונה המועדון ירד לליגה הראשונה של הפוטבול ליג ובעונה שלאחר מכן הפך לשוער הראשון. במהלך עונת קרע את הרצועה הצולבת והחמיץ כמחצית ממשחקי הקבוצה, שבתום העונה שבה לפרמייר ליג.

בעונות ו- היה מהשחקנים היחידים בליגה ששיחק בכל משחקי הליגה של קבוצתו. ב-13 במאי 2007 נבחר ל"שחקן העונה של הקבוצה" לאחר שהיה שחקן משמעותי בהעפלה של המועדון למוקדמות גביע אופ"א. בתום עונת חתם על חוזה חדש ל-4 שנים במועדון, לאחר שהחוזה הקודם שלו הסתיים. ב-2 בנובמבר 2008 ערך את הופעתו ה-400 במועדון. באוגוסט נערך משחק הוקרה לכבוד יאסקלאינן נגד היברניאן. בשנת נערך טקס לציון 20 שנה לפרמייר ליג, בו זכתה ההצלה הכפולה של יאסקלאינן במשחק נגד מנצ'סטר יונייטד ב-20 באוקטובר 2001 במקום השלישי בתחרות "ההצלה הגדולה של הפרמייר ליג". בתום עונת ירד המועדון לפוטבול ליג צ'מפיונשיפ. עקב כך, החליט יאסקלאינן שסיים את חוזהו לדחות את ההצעה של המועדון לשנתיים נוספות ובכך סיים את דרכו במועדון לאחר 15 עונות.

ב-13 ביוני 2012 חתם בווסטהאם יונייטד לעונה אחת עם אופציה לעונה נוספת. ב-18 באוגוסט 2012 ערך את הופעת הבכורה שלו בווסטהאם בניצחון 1-0 נגד אסטון וילה. ב-12 באפריל 2013 מימש המועדון את האופציה על השחקן. בינואר הפסיד את מקומו בהרכב לאדריאן. ב-11 בפברואר 2015 שוחרר מהמועדון.

באוגוסט חתם בוויגאן את'לטיק מליגת המשנה האנגלית. בעונת 2016/2017 היה שותף לנשירתה של הקבוצה לליגה השלישית.

בספטמבר 2017 חתם באתלטיקו קולקטה מהסופר ליג ההודית.

בשנת הודיע על פרישה מכדורגל ומונה למאמנה של אתלטיקו קולקטה

==קריירה בינלאומית==
ב-25 במרץ 1998 יאסקלאינן ערך את הופעת הבכורה שלו בנבחרת פינלנד במשחק נגד . במשך שבע שנים שימש כשוער שני עבור אנטי ניימי, ולאחר פרישתו של ניימי ב-2005 הפך לשוער הראשון. ב-29 באוקטובר 2009 פרש מהנבחרת.

==קישורים חיצוניים==

קטגוריה:כדורגלנים פינים
קטגוריה:שוערי כדורגל פינים
קטגוריה:כדורגלני וסאן פאלוסאורה
קטגוריה:כדורגלני בולטון וונדררס
קטגוריה:כדורגלני וסטהאם יונייטד
קטגוריה:כדורגלני ויגאן את'לטיק
קטגוריה:כדורגלני אתלטיקו קולקטה
קטגוריה:כדורגלני נבחרת פינלנד
קטגוריה:מאמני כדורגל פינים
קטגוריה:פינים שנולדו ב-1975
נתי לוי וחברים שרים לרבנו

נתי לוי וחברים שרים לרבנו הוא אלבומו ה-12 של הזמר נתי לוי אשר יצא לאור בשנת 2008.

אלבום זה הוא אלבום מיוחד ומכיל שירים על רבי נחמן מברסלב וקברו באומן. האלבום הכיל 10 שירים, 
בהם שר לוי 3 שירים ושאר השירים בוצעו על ידי זמרים כמו: גד אלבז, מידד טסה, אמיר אליהו, אבי בן ישראל ואיציק קלה.

== שירי האלבום ==

==ראו גם==
*דיסקוגרפיה של נתי לוי

קטגוריה:אלבומי מוזיקה יהודית
קטגוריה:חסידות ברסלב
קטגוריה:אלבומי 2008
קטגוריה:אלבומי נתי לוי
הקריעה הגדולה

הקריעה הגדולה היא תאוריה בנוגע לגורלו של היקום. על פי התאוריה, כלל החומר ביקום, החל מגלקסיות וכוכבים וכלה באטומים וחלקיקים תת-אטומיים, נמצא בתהליך של קריעה, עקב התפשטות היקום המואצת, ככל הנראה, כתוצאה מהשפעת האנרגיה האפלה.

תהליך הקריעה המתמשך, יוביל בסופו של דבר, על פי התאוריה, למצב בו קצב ההתרחקות של החלקיקים ומהירותם תהיה כה גדולה, גדולה אף ממהירות האור, כך שכוח המשיכה לא יוכל להמשיך ולהחזיק את החומר ביחד. תחילה גלקסיות יתפרקו, בהמשך כוכבים יתפרקו למרכיביהם ולבסוף, האטומים לא יוכלו להישאר במבנה ולא יוכלו לתפקד יותר כאבני בניין בחומרים השונים. התהליך ימשיך עד שכל חלקיק, ולו הקטן ביותר, יתפרק וכך כל מרכיבי היסוד ינועו במרחב, במהירות הגדולה ממהירות האור, בלי יכולת להתחבר ולהרכיב כל חומר או חלקיק שהוא, ובכך יגיע היקום לקיצו.

התאוריה הזו נתמכת על גבי תאוריית הקיפאון הגדול, אך מדברת על כך שהאנרגיה האפלה תתחזק יותר ויותר, עד שתתגבר על הכוח האלקטרומגנטי, הכוח הגרעיני החזק והכוח הגרעיני החלש, אשר מחזיקים את החלקיקים היסודיים ליצירת האדרונים. תהליך זה יגרום בין היתר לקריעה הגדולה.

==ראו גם==
* ההתכווצות הגדולה
* העתיד הרחוק
* גורל היקום
* חומר אפל

קטגוריה:קוסמולוגיה
קטגוריה:אסטרופיזיקה
4.48 פסיכוזה

4.48 פסיכוזה הוא מחזה שנכתב על ידי המחזאית הבריטית שרה קיין. זו הייתה עבודתה האחרונה, והיא הוצגה לראשונה ב-Royal Court Jerwood Theatre Upstairs ב-23 ביוני 2000, כמעט שנה וחצי לאחר התאבדותה של קיין ב-1999. למחזה אין דמויות מפורשות או הוראות במה; בכך ממשיך המחזה את סגנון ההפקות הקודמות של קיין. לטענתו של חברה הקרוב של קיין והמחזאי דייוויד גרייג, מקורה של כותרת המחזה בשעה 4:48 בבוקר, שעה בה נהגה קיין להתעורר כאשר שרתה במצב דיכאוני.

== עלילה ==
במחזה מופיע אדם בעל דיכאון קליני, הפרעה ממנה סבלה קיין בעצמה. הטקסט במחזה מציג באופן סובייקטיבי את הדיכאון כפי שנתפס בעיני קיין, דרך הצגת מקרה ספציפי. במחזה בולטים הרהורים ומחשבות על התאבדות. למרות שאין נרטיב קשיח או השתלשלות אירועים, נדונים בו מספר אספקטים של דיכאון, כגון ההחלטה האם לקחת תרופות נוגדות דיכאון, התשוקה של המוח המדוכא, ההשפעות של התרופות, פגיעה עצמית, והתאבדות. נושאים נוספים המוצגים במחזה הם בדידות, מערכות יחסים ואהבה. 

המחזה מורכב מ-24 חלקים אשר אינם כוללים רקע ספציפי, הוראות במה או דמויות. השפה שלו משתנה בין שפה נטורליסטית לאבסטרקטית קיצונית או פואטית, הרחבה של הסגנון שקיין פיתחה במחזותיה הקודמים.

== הפקות בישראל ==
המחזה הועלה לראשונה בשנת 2015 בישראל בתיאטרון חיפה.

== תגובות ==
בבריטניה התקבל המחזה בביקורות מעורבות של המבקרים והקהל. בעקבות נושא המחזה וההתאבדות של קיין לאחר כתיבתו, התקשו מספר מבקרים להבחין בין המחזה לבין מציאות החיים של קיין. מייקל בילינגטון מעיתון הגרדיאן כתב: "איך אפשר להעניק נקודות אסתטיות למכתב התאבדות של 75 דקות?". צ'ארלס ספנסר מהעיתון טלגרף כתב "אי אפשר שלא להסתכל על המחזה כקריאה אישית עמוקה של כאב". דייוויד גרייג טען שהמחזה "כואב באופן יוצא דופן, היות שנדמה שהוא נכתב בידיעה כמעט ברורה שהוא יעלה לבמות רק לאחר המוות [של הכותבת]".

קטגוריה:מחזות שרה קיין
קטגוריה:לקות נפשית באמנות
מנספילד פארק (סרט, 2007)

מנספילד פארק (באנגלית: Mansfield Park) הוא סרט טלוויזיה בריטי משנת 2007 בבימויו של איאן ב. מקדונלד ובכיכובם של בילי פייפר, מישל ריאן ובלייק ריטסון. הסרט, שהוא עיבוד לרומן באותו שם מאת ג'יין אוסטן, מגולל את קורותיה של פאני פרייס, ילדה שאמה הענייה שולחת אותה לחיות אצל קרובי משפחת העשרים באחוזתם, מנספילד פארק. הסיפור ממשיך כשפאני בת ה-18 מתאהבת בבן דודה אדמונד, שלומד לקראת הכשרתו ככומר. אהבתה לבן דודה מונעת מפאני להיענות להצעת הנישואים של מחזר עשיר יותר, הנרי קרופורד.

"מנספילד פארק" שודר לראשונה בבריטניה ב-18 במרץ 2007 ברשת ITV כחלק מ"העונה של ג'יין אוסטן". צילומי הסרט נערכו ב"ניובי הול" שבצפון יורקשייר. בקנדה שודר הסרט לראשונה ב-23 בדצמבר 2007, ובארצות הברית ב-27 בינואר 2008.

==צוות השחקנים==
* בילי פייפר - פאני פרייס
* מישל ריאן - מריה ברטרם
* בלייק ריטסון - אדמונד ברטרם
* ג'יימס ד'ארסי - תומאס ברטרם
* קתרין סטידמן - ג'וליה ברטרם
* ג'מה רדגרייב - ליידי ברטרם
* דאגלס הודג' - סר תומאס ברטרם
* היילי אטוול - מרי קרופורד
* ג'וזף ביטי - הנרי קרופורד
* מגי אוניל - גברת נוריס
* ג'וזף מורגן - ויליאם פרייס
* רורי קיניר - ג'יימס ראשוורת'
* ג'וליה ג'ויס - פאני פרייס הצעירה
* לוסי הרסט - ג'וליה ברטרם הצעירה
* טרה ברווין - מריה ברטרם הצעירה

==קישורים חיצוניים==

* [http://www.pbs.org/wgbh/masterpiece/mansfieldpark/index.html מנספילד פארק] באתר bps.org
קטגוריה:סרטי 2007
קטגוריה:סרטי טלוויזיה בריטיים
קטגוריה:סרטים לפי ספרי ג'יין אוסטן
סיסים מצויצים

סיסים מצויצים (שם מדעי: Hemiprocnidae) היא משפחה של סיסאים - עופות המבלים הרבה מזמנם באוויר וקרובים למשפחת הסיסיים. במשפחה סוג יחיד, סיס מצויץ, ובו 4 מינים.

אלו סיסים קטנים יחסית; אורכם הממוצע 15–30 ס"מ, מקורם קצר וכנפיהם רחבות. הם שונים מהסיסים בעיקר בנוצות המזדקפות שלהם.

הסיסים המצויצים חיים בטבע בהודו, דרום-מזרח אסיה, גינאה החדשה ועד איי שלמה.

==מינים==
ישנם 4 מינים בסוג:
*סיס מצויץ (Hemiprocne coronata)
*סיס מצויץ אפור שת (Hemiprocne longipennis)
*סיס מצויץ משופם (Hemiprocne comata)
*סיס מצויץ מזוקן (Hemiprocne mystacea)

==קישורים חיצוניים==

* 

קטגוריה:בעלי חיים שתוארו ב-1906
קטגוריה:טקסונים שתוארו בידי הארי צ'. אוברהולסר
קטגוריה:סיסאים
קטגוריה:משפחות מונוטופיות
בז ערב

בז ערב (שם מדעי: Falco vespertinus) הוא מין של עוף דורס ממשפחת הבזיים. תחום תפוצתו מתפרש על פני מזרח אירופה, מערב, מרכז וצפון-מרכז אסיה; בחורף, הבזים נודדים לדרום-מערב אפריקה. מספרם של הפרטים ממין זה יורד, כתוצאה מציד ומאיבוד בתי גידול.

==תיאור==
זהו מין קטן-בינוני ביחס לשאר הבזים. אורכו כ-28 עד 34 ס"מ, משקלו כ-155 גרם, ומוטת כנפיו כ-65 עד 75 ס"מ. רוב גופו של הזכר כחול-אפרפר. הרגליים והחלק התחתון של הזנב אדומים, והחלק התחתון של כנפיו אפור. הגב והכנפיים של הנקבה אפורים, ראשה, בטנה וחזה כתומים, וראשה לבן ברובו. גופם של בזים צעירים חום, ובעל גוון צהבהב בבטן ובחזה; ראשם דומה בצבעו לזה של הנקבות.

==תזונה ושעות פעילות==
הבז ניזון בעיקר מצרצרים וחגבאים, אותם הוא תופס בדרך כלל בתעופה, ומחדפים, נברנים, עכברים, לטאות וקרפדות, אותם הוא תופס במרדף על הקרקע. לעיתים הוא עשוי לרחף פרק זמן קצר באותה נקודה, בעת שהוא מחפש את טרפו על הקרקע. הבזים ממין זה פעילים בעיקר בשעות הזריחה והשקיעה. זהו מין חברותי, ולעיתים רחוקות נצפים פרטים יחידאים.

==רבייה==
לאחר חזרת הבזים אל אזורי הרבייה שלהם באירואסיה, בין אמצע אפריל לאמצע מאי, מתחילה עונת הרבייה. הבזים מקננים בקבוצות, שעשויות לכלול בין עשרות לאלפי פרטים. הנקבה מטילה 3–4 ביצים בתטולה; בדרך כלל ביצה אחת מוטלת כל יומיים. שני ההורים דוגרים על הביצים במשך 27–28 ימים. הגוזלים פורחים מהקן בגיל 27–30 ימים. בספטמבר, הבזים נודדים חזרה אל אפריקה.

== קישורים חיצוניים ==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:בזיים
קטגוריה:ארץ ישראל: בזיים
קטגוריה:בעלי חיים בערבה האירואסייתית
קטגוריה:בעלי חיים שתוארו ב-1766
הידרו-מן

הידרו-מן (באנגלית: Hydro-Man, איש המים) הוא דמות בדיונית של נבל-על המופיע בחוברות הקומיקס ספיידרמן ביקום מארוול קומיקס. דמותו הופיעה לראשונה בחוברת Amazing Spider-Man #212 מינואר 1981, ונוצרה בידי הכותב דניס אוניל והמאייר ג'ון רומיטה הבן.

הידרו-מן הוא האלטר-אגו של מוריס בנץ', עובד באוניית משא שנזרק מהספינה בטעות בידי ספיידרמן לאחר קרב נגד נאמור. במים להם הושלך בוצעו ניסויי קרינה רדיואקטיבית, אשר השפיעה על גופו והעניקה לו יכולת שינוי צורה למים. כאשר גילה זאת הוא יצא לנקום באחראים לכך, בהם ספיידרמן, ורדף אחריו דרך מקלחות, ביובים וצינורות כיבוי אש עד שהובס. הוא חבר לסאנדמן נגד ספיידרמן, ושניהם התמזגו ליצור בוצי אחד. הם הובסו בידי גז מיוחד שפורר את היצור, אך שניהם נפרדו ונמלטו בחיים. הוא הצטרף לצוותים שונים דוגמת תריסר המרושעים וארבעת המפחידים נגד ספיידרמן וגיבורי-על אחרים, בהם ארבעת המופלאים ומסווה ופגיון.

בנץ' הצטרף לאדוני הרשע של ברדס הארגמן נגד קבוצת ת'נדרבולטס, ולאחר מכן שיתף פעולה עם שוקר. הוא הצטרף לתריסר המרושעים של הגובלין הירוק, אך הקבוצה הובסה בכוחותיהם המשולבים של ספיידרמן, החתולה השחורה, איירון מן, קפטן אמריקה, ארבעת המופלאים, דרדוויל ויילוג'אקט. הוא נכלא בכלא "הרפסודה" וברח בבריחה ההמונית שארגן אלקטרו, וניסה להטביע את ג'סיקה דרו/ספיידרוומן, מאט מורדוק/דרדוויל, פוגי נלסון ולוק קייג'. הוא נראה לאחר אירועי "מלחמת אזרחים" מנסה לשדוד בית מכירה פומבית יחד עם שוקר ובומרנג, וברח יחד איתם כאשר ספיידרמן, וור משין וקומודו הגיעו. הם נמצאו בידי צוות הסקרלט ספיידרס בעלי שריונות איירון ספיידר, והובסו.

בנץ' הצטרף לארבעת המפחידים החדשים של מכשף נגד ארבעת המופלאים, ובמהלך הקרב, הוקפא באטמוספירה של טיטאן. הוא נראה חבר בצבא הפשע של הברדס והופיע באירועי "אי העכביש" כשנלחם בספיידרמן ובקבוצת בעלי הברית הצעירים. כאשר דוקטור אוקטופוס העביר את תודעתו לגופו של ספיידרמן, ספיידרמן בגופו של אוקטופוס שלח הודעה לנבלי-על שונים להביא את "ספיידרמן" אליו לכלא הרפסודה. בנץ' היה מהיחידים שהסכימו ויצאו אחר ספיידרמן, אך הוא נכלא בידי מנהל מעבדות הורייזן. מאוחר יותר התגלה כי הובגובלין המקורי העניק את אחת מתלבושותיו של בנץ' לפושע כדי שיעבוד אצלו, אך למעשה הוא לא קיבל שום כוחות-על. 

בנץ' חזר באירועי "מארוול החדשה והשונה" ללא תלבושת כלל ובצורה נוזלית, ותכנן להטביע את ניו יורק במים מזוהמים אלמלא ישולם לו כופר מראש. ספיידרמן הופיע וכמעט וסיכל את מזימתו, אלמלא דדפול הופיע ולקח אותו מהמקום. מאוחר יותר, בנץ' נלחם בספיידרמן ובדדפול, וספיידרמן זרק את דדפול לתוך בנץ', גרם לפיצוץ רימוניו והביס אותו.

== קישורים חיצוניים ==
* [https://www.marvel.com/characters/hydro-man דף הדמות] באתר הרשמי של מארוול קומיקס
* [https://marvel.fandom.com/wiki/Hydro-Man דף הדמות] בפרויקט פאנדום של מארוול קומיקס

קטגוריה:נבלי על במארוול קומיקס
קטגוריה:ספיידרמן: דמויות
Blackthorn

Blackthorn (בלק ת'ורן, "קוץ שחור") היא להקת מטאל גותי מרוסיה שמורכבת מנשים בלבד. הלהקה מנגנת מטאל גותי משולב בדת' מטאל סימפוני עם שירת היפה והחיה כאשר את הגרואלינג מבצעות הזמרות (ולא מבצע זכר כפי שבדרך כלל קורה בלהקות דת' מטאל, דום-דת' ומטאל גותי). הלהקה הוקמה ב-2004 במוסקבה אך הרכבה התייצב רק ב-2009, אז הוציאה את שני אלבומיה הראשונים. הלהקה מורכבת מנשים בלבד, תופעה ייחודית בסצנת המטאל.

== חברי הלהקה ==

חברות הלהקה משתמשות רק בכינויים במקום בשמן המלא.

=== חברות נוכחיות ===
* Aina, Stray Away Cantatrice - סולנית סופרנו וגרואלינג, מחברת שירים (2004 - היום)
* Elvira, Six String Alchemida - גיטרה, גרואלינג, קלידים, הלחנה (2007 - היום)
* Greta, Adust Anomic Suicide - גיטרת באס (2009 - היום)
* Varaska, Mortiferous Winter Blastphemy - תופים (2009 - היום)
* Less, Midnight Obscurant Violince - כינור (2010 - היום)

=== חברות לשעבר ===
* Alexander Karpukhin - תופים
* Lydia - גיטרות (2004–2007)
* Verbena - גיטרת באס (2005–2009)
* Olga - קלידים (2005–2007)
* Freya - קלידים (2008–2010)

== דיסקוגרפיה ==
* The Prologue of Eschaton - דמו, 2007
* Gossamer Witchcraft - אלבום אולפן, 2009
* Аранеум - אלבום אולפן, 2009
* Codex Archaos - אלבום אולפן, 2011
* Era Obscura - סינגל, 2012
* Sister September - סינגל, 2013

== קישורים חיצוניים ==

קטגוריה:להקות מטאל גותי
קטגוריה:להקות מטאל סימפוני
קטגוריה:להקות רוסיות
קטגוריה:להקות שהוקמו בשנת 2004
זרוע פרסאוס

מבנה גלקסיית שביל החלב, זרוע פרסאוס מסומנת בתכלת.מערכת השמש מסומנת בנקודה הצהובה וניתן לראות את מיקומה על זרוע אוריון, במרכז הקואורדינטות
זרוע פרסאוס היא אחת משתי זרועות ספירליות מרכזיות של גלקסיית שביל החלב. הזרוע השנייה נקראת זרוע מגן-קנטאור. זרוע פרסאוס מתחילה בקצה הדיסטלי של שביל החלב.

בעבר, אסטרונומים סברו כי זרוע פרסאוס נמצאת במרחק 13,000 שנות אור ממערכת השמש שלנו. אך כיום, אסטרונומים סבורים שזרוע פרסאוס נמצאת במרחק 6,400 שנות אור ממערכת השמש שלנו.

שביל החלב הוא גלקסיית מוט ספירלית עם שתי זרועות מרכזיות ומספר זרועות או שלוחות זעיר. לזרוע פרסאוס רדיוס של כ 10.7 פארסק והיא נמצאת בין זרוע ברבור לבין זרוע מגן-קנטאור. הזרוע נקראת על שם קבוצת הכוכבים פרסאוס, כפי שניתן לראות מכדור הארץ.

כיום, משערים כי השלוחה המקומית ידועה כזרוע אוריון-ברבור, שכולל את מערכת השמש ואת כדור הארץ וממוקם בתוך זרוע פרסאוס, הוא שלוחה של זרוע פרסאוס, אך זה לא מאושר סופית.

הזרוע הספירלית פרסאוס מכילה מספר עצמים מקטלוג מסיה: ערפילית הסרטן, M36, M37, M38, M52 ו-M103.

==קישורים חיצוניים==

* 

קטגוריה:שביל החלב
אברהם זוסמן

אברהם זוסמן (1861 - 9 במאי 1943) היה אגרונום, אחד מחברי ביל"ו.

==קורות חיים==
זוסמן נולד בעיר הנמל אודסה שבאימפריה הרוסית (כיום באוקראינה), קיבל חינוך יהודי מסורתי וחינוך כללי. לאחר סיום לימודיו היסודיים הוא החל לעבוד בבית מסחר בעיר, אך לבסוף החליט להמשיך בלימודיו והחל לפקוד בית ספר ממלכתי. לעומת יהודי רוסיה אחרים שבסיום בית ספר היו פונים ללימודי רפואה ומשפטים, פנה זוסמן ללימודי חקלאות והיה ככל הנראה יחד עם מנשה מאירוביץ ליהודים הראשונים ברוסיה שלמדו מקצוע זה. הם פנו להמשך הלימודים במכון לחקלאות וייעור בפילבה, הם סיימו את לימודיהם במכון זה ב-1882 והוכרו כאגרונומים מוסמכים.

הסמכתו הייתה מקבילה לאירועי סופות בנגב והוא יחד עם חברו לספסל הלימודים, מנשה מאירוביץ ואגרונום יהודי נוסף, יעקב רוסטובסקי הצטרפו אל הביל"וים. שני חבריו עלו לארץ, אך זוסמן בחר להישאר ברוסיה וללמד את מקצוע החקלאות ליהודים. ב-1882 הוא הוזמן על ידי יק"א למושבה יהודית חקלאית נובופולטבקה, במושבה תפקד זוסמן בתור מנהל בית הספר ופעל להטמיע את לימודי החקלאות בתור מקצוע לימודים. ב-1885 פתח זוסמן חווה חקלאית קרוב לאודסה כדי להכשיר יהודים אחרים במקצועות החקלאות (כוונתו הייתה שיהודים שעברו את ההכשרה יממשו אותה קודם כל בארץ-ישראל).

זוסמן כתב מספר ספרי לימוד בנושא חקלאות.

בשנת 1900 נשלחו זוסמן, אחד העם ואישים אחרים לארץ ישראל כדי לבחון את המצב של המושבות היהודיות.

בכינוס השני של צעירי ציון שהתקיים במאי 1917 ברוסיה הוחלט לעסוק בהכשרה חקלאית של החלוצים בטרם הגעתם לארץ ישראל. כך קמו מספר חוות חקלאיות לצורך הכשרת חלוצים, בין היתר חודשה ב 1918 חווה חקלאית ליד אודסה בחווה זו היו כחמישים אנשי תנועת "החלוץ". בחווה פעל, בניהולו של זוסמן, בית ספר למטעי עצי פירות וירקות. הפעילות נתמכה על ידי ההסתדרות הציונית והועד האודסאי.<ref></ref> 

בשנת 1924 עלה עם משפחתו לארץ ישראל. הוא לא הצליח למצוא משרת הוראה בארץ ישראל, אך קק"ל העמידה לו חלקת אדמה בת 8 דונמים בנחלת יהודה.

זוסמן נפטר ב-1943 בכפר סבא ונקבר בבית עלמין גני אסתר.
==לקריאה נוספת==
* 'זוסמן, אברהם', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 215. 

==קישורים חיצוניים==
*.
*[http://www.gen-mus.co.il/person/?id=14564 אברהם זוסמן], באלבום המשפחות של עדת ראשון לציון
*

==הערות שוליים==

קטגוריה:יהודים רוסים
קטגוריה:אנשי העלייה הרביעית
קטגוריה:אנשי ביל"ו
קטגוריה:אגרונומים ביישוב
קטגוריה:נחלת יהודה: אישים
קטגוריה:ראשון לציון: אישים
קטגוריה:אישים הקבורים בבית הקברות גני אסתר בראשון לציון
קטגוריה:ארץ-ישראלים שנולדו ב-1861 
קטגוריה:ארץ-ישראלים שנפטרו ב-1943
דארובאר

דָארוּבָאר (בקרואטית: Daruvar) היא עיירת קיט במזרח קרואטיה, השוכנת בעמק הנהר טופליצה שבשטחי מחוז ביילובאר-בילוגורה אשר בחבל סלאבוניה.

==היסטוריה==
דארובאר ממוקמת בצומת דרכים והאזור היה בעל חשיבות אסטרטגית מתקופת האימפריה הרומית. יישוב בשם דארובר מאוזכר לראשונה במסמכים מ-1771 עת נשלט האזור על ידי ממלכת הבסבורג. בסמיכות לעיירה מצויים מעיינות מרפא והיא הפכה בהדרגה לעיירת קיט בתחום תיירות המרפא. במהלך השנים התיישבו בעיירה תושבים ממוצא צ'כי וכן שוואבים. בהמשך נשלטה העיירה על ידי האימפריה האוסטרו-הונגרית ולאחר מלחמת העולם הראשונה נכללה בשטחי ממלכת יוגוסלביה. באפריל 1941, במהלך מלחמת העולם השנייה פלשה גרמניה הנאצית ליוגוסלביה והכניעה את הממלכה תוך ימים אחדים. אזור דארובאר הועבר לחזקת מדינת קרואטיה העצמאית בשלטון האוסטאשה. לאחר המלחמה נכללה העיירה בשטחי יוגוסלביה. בראשית שנות ה-90 של המאה ה-20 החל תהליך התפרקותה האלים של יוגוסלביה ובמהלכו קמה קרואטיה ודארובאר נכללה בשטחה.

==הקהילה היהודית==
במהלך המאה ה-18 התיישבו בדארובאר יהודים שהגיעו מבורגנלנד. מרביתם היו סוחרים ומקצתם בנקאים ובעלי מקצועות חופשיים. ב-1860 נחנך בית הכנסת הקהילתי ושנתיים מאוחר יותר בית העלמין היהודי. בראשית המאה ה-20 כיהן משה פרנקפורטר כרב הראשי של הקהילה. בשלהי מלחמת העולם הראשונה הותקפו בני הקהילה היהודית על ידי אנשי הקאדר הירוק ונשדדו חנויות ובתי מגורים.

לאחר מלחמת העולם הראשונה גברה הפעילות הציונית בעיירה והוקמו אגודות נוער וסניף של ויצו. ב-1921 התגוררו בדארובאר 276 יהודים שהיוו כ-10 אחוזים מכלל תושבי העיירה. בפרוץ מלחמת העולם השנייה מנתה הקהילה 205 נפשות. לאחר כיבוש יוגוסלביה על ידי גרמניה הנאצית והקמת מדינת קרואטיה העצמאית הוחל ברדיפת יהודי דארובאר. בשלב בראשון הוחרם רכושם של בני הקהילה ובהמשך אף בוצעו מעשי שוד שאורגנו על ידי שלטונות האוסטאשה. בני הקהילה גורשו למחנות ההשמדה בשלושה טרנספורטים בין מאי לאוגוסט 1941.

לאחר המלחמה שבו שרידי הקהילה לדארובאר, אך לא התחדשה פעילות קהילתית. ב-1951 שופץ מבנה בית הכנסת בדארובאר והוסב לאולם תיאטרון וב-1993 הוסב לכנסייה פנטקוסטליסטית. במהלך שנות ה-90 של המאה ה-20 שופץ בית העלמין והוצבה בו אנדרטה לזכר הנרצחים בשואה. בראשית המאה ה-21 עמד בית העלמין היהודי על תילו, הוקף גדר ובו כ-160 מצבות.

ב-1968 התגוררו בדארובאר 36 יהודים וב-1991 התגוררו בעיירה 6 יהודים.

לקהילת דארובאר השתייכו יהודי העיירה לִיפִּיק. קהילה נוסדה שם במהלך המאה ה-19. בפרוץ מלחמת העולם השנייה התגוררו בליפיק 81 יהודים. הקהילה חרבה בשואה. נכון ל-2009 ניתן היה לאתר את בית העלמין היהודי. המקום לא היה מתוחזק. בית העלמין נבזז לשימוש משני ונגרמו בו נזקים. גם יהודי הכפר אוּלְיָאנִיק השתייכו לקהילה זו. בית עלמין נוסד במאה ה-19. ב-1931 התגוררו שם 23 יהודים. הקהילה חרבה בשואה. נכון ל-2010 עמד בית העלמין היהודי על תילו בשטח הכפר ונמצאו בו כ-15 מצבות.

== קישורים חיצוניים == 

* 
* [http://db.yadvashem.org/names/nameResults.html?placeDuringTheWar=Daruvar&placeDuringTheWarType=LITERAL&Murdered=Murdered&language=en רשימת נרצחים בשואה מהעיירה דארובאר], במאגר המידע של יד ושם 
* [http://data.jewishgen.org/wconnect/wc.dll?jg~jgsys~community~-78144 קהילת דארובאר], באתר jewishgen.org, אוחזר ב-15 ביולי 2015 

==הערות שוליים==

דארובאר
דארובאר
קטגוריה:יישובים שהוקמו ב-1771
מריה דל סרו

מריה דל סרו (בספרדית: Maria Del Cerro; נולדה ב-20 במרץ 1985) היא שחקנית, דוגמנית, מנחת טלוויזיה, ומעצבת אופנה ארגנטינאית. התפרסמה בשל תפקידה כמלודי פס בטלנובלה "כמעט מלאכים".

==קריירת ==
=== דוגמנות ===
החלה את קריירת הדוגמנות בתוכנית המציאות SúperM לדוגמניות בשנת 2002, ובכך הפכה לאחת הדוגמניות המובילות של ארגנטינה.

=== טלוויזיה וקולנוע ===
את קריירת המשחק החלה בשנת 2007 כאשר ביצעה תפקיד קטן בטלנובלה "רומיאו ויוליה". 

בשנת 2008 הצטרפה לקאסט העונה השנייה של הטלנובלה המצליחה "כמעט מלאכים" פרי יצרה של כריס מורנה, בדמותה של מלודי פס, לצד אמיליה אטיאס, מריאנה אספוסיטו, אאוחניה סוארס, ניקולאס ריירה, ניקולס ואסקס, חואן פדרו לנסאני וגסטון דלמאו.

בשנת 2011 שיחקה בסדרה  "Los únicos" ("היחידים")  בתפקיד קרוליינה לצד מריאנו מרטינס, ניקולס ואסקס וחימנה ברון. 

בשנת 2012 הצטרפה לצוות השחקנים באופרת הסבון "לובו", ובאותה שנה שיחקה בטלנובלה "אהבה מתוקה". בשנת 2013 שיחקה במיני סדרה "Sandiacon vino" והחלה לשחק בסרט הראשון שלה "Catolicos Chicos".

בשנת 2016 השתתפה בגרסה הארגנטינאית לתוכנית המציאות "רוקדים עם כוכבים" בעונה ה-11, והיא הודחה בחצי הגמר. בשנת 2018 השתתפה שוב בתוכנית בעונה ה-13 שלה, ושוב הודחה בחצי הגמר. 

==חיים אישיים==
מריה דל סרו מכונה כמרי על ידי חברים ובני משפחה.
בין השנים 2008–2010 הייתה בזוגיות עם השחקן בנחמין רוחאס. 

בן זוגה כיום הוא חיימה בואקט. ב-23 באוגוסט 2015 נולדה בתם הראשונה, מילה, וב-15 באפריל 2020 נולדה בתם השנייה, קאלה.

== פילמוגרפיה==
=== טלוויזיה ===
{| class="wikitable"
!שנה
!תוכנית
!תפקיד
!הערות
|-
|2002
|הסופר M
|מתחרה
|
|-
|2007
|רומיאו ויוליה
|קמילה דונטה
|
|-
|2010-2008
|כמעט מלאכים
|מלודי פס
|
|-
|2011
|היחידים
|קרולינה גוזמן
|
|-
|2012
|לובו
|פלורנסיה
|
|-
|2012
|אהבה מתוקה
|מלינה
|
|-
|2013
|אבטיח עם יין
|אריאנה
|
|-
|2013
|מוניות אהבה מצטלבות
|מילגרוס
|
|-
|2016
|רוקדים עם כוכבים ארגנטינה
|מתמודדת
|עונה 11; הודחה בחצי הגמר
|-
|2018-2017
|אגרוף בלב
|לוקרסיה
|
|-
|2018
|אח שלי הוא שיבוט 
|סולדד
|
|-
| rowspan="2" |2021
|ניצחונות קטנים 
|נטליה
|
|-
|מאסטר שף סלבריטי ארגנטינה
|מתמודדת
|
|}

=== תיאטרון ===
{| class="wikitable"
!שנה
!הצגה
!במאי
!תיאטרון
|-
|2007
|Pelota Paleta
|Ezequiel Tronconi
|Puerta Roja
|-
|2010-2008
|כמעט מלאכים
|כריס מורנה גרופ
|Gran Rex
|-
|2014
|יש נשים שדופקות את חייהן
|Charly Nieto- Marcelo Cosentino
|Picadilly
|-
|2017
|Como el culo
|מנואל גונזלס גיל
|Teatro Tabarís and Multiteatro
|}

==קישורים חיצוניים==

קטגוריה:שחקניות קולנוע וטלוויזיה ארגנטינאיות
קטגוריה:שחקניות תיאטרון ארגנטינאיות
קטגוריה:דוגמניות ארגנטינאיות
קטגוריה:מנחות טלוויזיה ארגנטינאיות
קטגוריה:מעצבות אופנה ארגנטינאיות
קטגוריה:משתתפים בתוכניות מציאות
קטגוריה:מתחרי רוקדים עם כוכבים
קטגוריה:ארגנטינאיות שנולדו ב-1985
קטגוריה:ארגנטינאים שנולדו ב-1985
פלוראוביס

פלוראוביס (שם מדעי: Pelorovis, "כבש מפלצתי") הוא סוג של פר אפריקאי שנכחד. הפלוראוביס הופיע בפליוקן, כ-2.5 מיליון שנה לפני זמננו ונכחד בפליסטוקן לפני כ-12,000 שנה או בהולוקן לפני כ-4,000 שנה. 

מחקר שנערך בשנים האחרונות מערער על תקופות של הסוג וטוען שהוא אינו מונופילטי ובעצם 4 מיניו שייכים לשני סוגים: אחד הקרוב לשור הבר והשני לתאו אפריקאי.

<gallery widths=200 heights=150>
File:Pelorovis_oldowayensis.jpg|גולגולת של P. oldowayensis
Image:Pelorovis.JPG|איור של המינים (משמאל לימין) Pelorovis antiquus, P. turkanensis & P. oldowayensis 
File:Pelorovis antiquus rock art.jpg|ציורי מערות של "פר גדול" מלוב, שייתכן ותיאר את P. antiquus
</gallery>

הפלוראוביס דמה לתאו אפריקאי אך היה גדול יותר ובעל קרניים ארוכות ומעוקלות בהרבה. הוא שקל כ-1,200 ק"ג בממוצע אך הגדולים שבזכרים הגיעו גם למשקל של 2 טון (2,000 ק"ג). הפלוראוביס היה אחד הפריים הגדולים ביותר שחיו אי-פעם בסדר גודל של ביזון גדול-קרניים (Bison latifrons). הפלוראוביס מהמין Pelorovis oldowayensis היה בערך בגודלו של תאו אפריקאי אך עם רגליים יותר ארוכות וראש מוארך. הפלוראוביס מהמין Pelorovis antiquus היה בגודל דומה אך מוצק וחסון יותר. 

ליבות הקרן העשויות עצם היו באורך של מטר אחד, וכאשר היו מכוסות בקרטין (בעת שהייצור היה חי, שכן קרטין לא שורד תהליכי התאבנות) אורכן יכל להגיע אף ל-2 מטר. הקרניים פנו הרחק מהראש והתעקלו החוצה, במינים מסוימים (Pelorovis oldowayensis ו- Pelorovis turkanensis) אף יצרו עיקול בצורת חצי מעגל. הקרניים של Pelorovis antiquus היו גם הן מרשימות, אך דמו יותר לאלו של תאו מים אסייתי, דבר שבהתחלה הוביל לסווגו תחת הסוג Bubalus. 

המין Pelorovis antiquus נכחד בערך לפני 12,000 שנה מדרום ומזרח אפריקה. מאובנים וראיות ארכאוזאולוגיות מראות שהוא חי בצפון אפריקה עד לפני 4,000 שנה - אז נכחד. המין Pelorovis oldowaywensis חי באפריקה שמתחת לסהרה ונכחד לפני 800,000 שנה.

המאובנים השלמים ביותר של Pelorovis oldowayensis נמצאו בערוץ אולדובאי בטנזניה. שלד שלם של Pelorovis antiquus נמצא ליד דג'לפה באלג'יריה.

==ראו גם==
*לפטובוס - סוג פר מהפליסטוקן
*אוגנדקס - אחד הפרים הקדומים ביותר

==קישורים חיצוניים==

==הערות שוליים==

קטגוריה:בעלי חיים שתוארו ב-1925
קטגוריה:טקסונים שתוארו בידי האנס רק
קטגוריה:פרים
קטגוריה:פרים פרהיסטוריים
קטגוריה:מגה-פאונה של הפליסטוקן באפריקה
קטגוריה:יונקים שחיו בפליסטוקן באפריקה
קטגוריה:מכפילי פרסה שחיו בפליוקן
קטגוריה:מכפילי פרסה שחיו בפליסטוקן
קטגוריה:יונקים שנכחדו בהולוקן
קטגוריה:מאובני טקסונים שתוארו ב-1928
אסטרלנד

אסטרלנד (בשוודית: Österland, מילולית: "ארץ המזרח" או "הארץ המזרחית") היא ארץ היסטורית בשטח שכיום הוא שטחה של דרום פינלנד. השם היה בשימוש כטריטוריה של ממלכת שוודיה בין המאה ה-13 עד למאה ה-15.

חבליה של הארץ היו:
* פינלנד פרופר
* אוסימה
* סטקונה
* סבוניה, או סאבו
* טבסטיה
==היסטוריה==

במהלך המאה ה-13 ממלכת שוודיה החלה להתפשט לכיוון אסטרלנד (כיום כאמור דרומה של פינלנד) ולספח אותו כחלק בלתי נפרד מהממלכה השוודית. בהיסטוריוגרפיה השוודית נהוג היה במשך השנים להגדיר את התהליך כחלק ממסע הצלב השלישי, ורצונה של הכנסייה (שהתחזקה בשוודיה) להשפיע באזורים אלו, אך טענה זו לא מקובלת על ידי המחקר המודרני. על אף שתהליך ההתאגדות (סיפוח השטח לשוודיה) התבצע בתקופה שבה הארצות ההיסטוריות של שוודיה כבר אוחדו תחת ממלכה אחת, נחשבת אסטרלנד כאחת מהארצות המכוננות של ממלכת שוודיה, וזאת למרות שהפעם הראשונה שבה השתתפו בתהליך בחירת המונרך היה רק בבחירות של ה-25 בפברואר 1362 (המחצית השנייה של המאה ה-14), כאשר האקאן השני נבחר למלך שוודיה (1362-1364) בנוסף להיותו מלך נורווגיה.

על פי המסורת (ההיסטוריוגרפיה השוודית), שוודים רבים היגרו למערב ודרום-מערב אסטרלנד במהלך המאה ה-13. עם זאת, עד היום לא נמצאו ראיות ארכיולוגיות למגורי שוודים מעבר לאולנד (שרשרת איים בין שוודיה ופינלנד של היום, דרום מערבית לאסטרלנד).

אסטרלנד הוכרזה כ"הנסיכות הגדולה של פינלנד" על ידי המלך יוהאן השלישי בשנת 1581, ובכך הופסק השימוש ב"אסטרלנד".

פינלנד נותרה חלק מממלכת שוודיה עד למלחמה הפינית ב-1808, כאשר עברה לשליטתה של רוסיה (הדוכסות הגדולה של פינלנד).

קטגוריה:שוודיה: ארצות
קטגוריה:יחסי פינלנד–שוודיה
אנטולי בנישבסקי

אנטולי אנדרייביץ' בנישבסקי (ברוסית: Анатолий Андреевич Банишевский; ) היה כדורגלן ומאמן סובייטי-אזרי ששיחק בעמדת החלוץ. בנישבסקי נחשב לגדול שחקני נפטצ'י באקו וייצג את אזרבייג'ן בכדורגלן היובל של אופ"א.

==קריירה==
בנישבסקי התחיל את הקריירה שלו בנפטצ'י באקו אליה הצטרף בגיל 16 מקבוצת הנוער. בשנת פרץ לתודעה כאשר כבש 12 שערים בליגה והוליך את קבוצתו למקום השלישי שנחשב להישג השיא שלה בליגת העל הסובייטית ואף זומן לסגל נבחרת ברית המועצות לקראת מונדיאל 1966 בו הגיע עם הנבחרת למקום הרביעי. הוא השתתף עם הנבחרת גם ביורו 1968 ויורו 1972. בשנת 1978 פרש מכדורגל כאשר הוא העביר את כל הקריירה שלו בנפטצ'י בה כבש 136 שערים ב-288 משחקים. בשנת 1981 מונה למאמן נפטצ'י באקו בה אימן במשך שנתיים. הוא אימן בהמשך גם את: אוטומוביליסט מינגצ'ביר, הנבחרת הצעירה של בורקינה פאסו וקפאז.

==מותו==
בשנת 1987 קיבל התקף לב ראשון אותו שרד. כעבור ארבע שנים קיבל התקף לב שני שגרם לו לאיבוד זיכרון והרופאים אף אבחנו אצלו תרדמת סוכרתית. ב-10 בדצמבר 1997 קיבל התקף לב שלישי, אותו לא שרד.

==קישורים חיצוניים==

* [http://www.uefa.org/history/associationweeks/association=57154/newsId=137892.html כדורגלן הזהב של אזרבייג'ן] באתר אופ"א
* 

קטגוריה:כדורגלנים אזרים
קטגוריה:כדורגלנים סובייטים
קטגוריה:חלוצי כדורגל אזרים
קטגוריה:חלוצי כדורגל סובייטים
קטגוריה:באקו: כדורגלנים
קטגוריה:כדורגלני נבחרת ברית המועצות
קטגוריה:כדורגלני נפטצ'י באקו
קטגוריה:מאמני כדורגל אזרים
קטגוריה:כדורגלני הזהב של אופ"א
קטגוריה:כדורגלני מונדיאל 1966
קטגוריה:כדורגלני יורו 1968
קטגוריה:כדורגלני יורו 1972
קטגוריה:סובייטים שנולדו ב-1946
קטגוריה:סובייטים שנפטרו ב-1997
המקרה והטעות

המקרה והטעות הוא אלבום הסולו ה-12 (ה-11 בעברית) של היוצר והזמר שלום חנוך, שיצא במרץ 2015. האלבום עובד והופק מוזיקלית על ידי שלום חנוך, משה לוי ולואי להב, והוקלט באולפנו של שלום חנוך - "האולימפוס הפרטי".

הסינגלים שיצאו מן האלבום היו "תמיד זה עכשיו" ו"אנשים" (שבוצע לראשונה בהופעת "חיות לילה" במועדון הבארבי ולאחר מכן באולפן התוכנית "גב האומה"). לסינגל "תמיד זה עכשיו" צולם קליפ בבימויו של הבמאי ואמן הווידאו יואב כהן. לסינגל "אנשים", וכן ל"פחדתי (היפותזה)" ו"חרש נושבת", צולמו קליפים בבימויו של הבמאי והעורך עודד פרבר.

לאחר צאת האלבום יצא שלום חנוך לסיבוב הופעות ארצי, בין השאר במועדון הזאפה, מועדון הפורום בבאר שבע ובפסטיבל ישראל.

עטיפת האלבום צולמה על ידי אלכס ליבק, ועל פי דברי חנוך, מדובר בשחזור סצנה מאחד מסרטי פדרו אלמודובר.

==רשימת השירים==

==משתתפים==
* שלום חנוך - גיטרות, קלידים, תכנותים ועיבודים
* משה לוי - פסנתר, המונד, אקורדיון, סינתיסייזר, גיטרה חשמלית, עיבודים והפקה מוזיקלית
* לואי להב - עיבודים, הפקה מוזיקלית וטכנאי מיקס
* רוני פיטרסון - גיטרות
* אבי סינגולדה - גיטרה אקוסטית ("תמיד זה עכשיו")
* יוסי פיין - גיטרה בס
* זיו הרפז - הרמוניום ("חרש נושבת"), קונטרבס ("פחדתי (היפותזה)", "סופרת גדולה"), גיטרה בס
* טל אבירם - קלידים, תכנותים וטכנאי Pro Tools
* אשר פדי - תופים
* גליה חי - ויולה, כינור וקולות ("פחדתי (היפותזה)", "תלוי בטונים", "תמיד זה עכשיו")
* הדס קליינמן - צ'לו וקולות ("פחדתי (היפותזה)", "תלוי בטונים", "תמיד זה עכשיו")
* נועה איילי - צ'לו ("חרש נושבת")
* אבישי כהן - חצוצרה ("ליל קיץ")
* אמיר מילשטיין - חליל צד ("לשכוח שלא טוב")
* ארן לביא - פנדירו ("פחדתי (היפותזה)"), טכנאי הקלטה, מיקס ומאסטרינג
* אלכס ליבק - צילום עטיפה
* יעל יעקבי - עיצוב עטיפה

==הערות שוליים==

קטגוריה:אלבומי 2015
קטגוריה:אלבומי שלום חנוך
קטגוריה:אלבומים בעברית
קטגוריה:אלבומים שהופקו על ידי לואי להב
קטגוריה:אלבומים שהופקו על ידי משה לוי
קטגוריה:אלבומים שהופקו על ידי שלום חנוך
קטגוריה:אלבומי חברת התו השמיני
עידו הרפר

עידו הרפר (נולד ב-12 באוקטובר 1991) הוא סייף ישראלי המתחרה בסגנון הדקר. אלוף ישראל לשנים 2014–2016 ו-2018.

==ביוגרפיה==
הרפר מתאמן בסייף במסגרת מועדון הפועל כפר סבא החל משנת 2002. בשנת 2004 החל להתאמן עם המאמן אוהד בלוה.

בשנת 2009 השתתף באליפות אירופה לנוער שנערכה באודנסה שבדנמרק וזכה במדליית ארד בתחרות היחידים ובמדליית כסף בתחרות לקבוצות, כחלק מנבחרת ישראל. באליפות העולם לבוגרים שנערכה באותה שנה בטורקיה, העפיל הרפר בן ה 17 וחצי לחצי הגמר בקטגוריית הבוגרים והיה לישראלי הראשון שמגיע להישג זה כשבדרך מנצח שני אלופי עולם לעתיד לבוא.

בשנת 2010 השתתף באליפות אירופה לנוער שנערכה במוסקבה ונבחרת ישראל בהשתתפותו זכתה בפעם השנייה ברציפות במדליית כסף בתחרות לקבוצות וסיים את השנה כמדורג 3 בעולם לנוער.

בשנת 2011 זכה במדליית כסף באליפות ישראל לנוער לאחר שהפסיד בקרב צמוד ליובל פרייליך.

בשנת 2013 זכה במדליית כסף באליפות ישראל לאחר שהפסיד בגמר לגרגורי בסקין, ויחד עם הנבחרת השיג הישג שיא - גמר אליפות עולם קבוצתי.

בשנת 2014 הנבחרת בהשתתפות עידו זכתה במקום הרביעי בגביע עולם לקבוצות ועידו השתתף באליפות העולם שנערכה בקאזאן שברוסיה והגיע למקום ה-19. באותה שנה השתתף הרפר גם בתחרות מסבב הגרנד פרי בקטר ובוונקובר והפסיד בקרב הכניסה לבית הגמר (מקומות 9-16). באליפות ישראל שנערכה באותה שנה זכה במדליית זהב.

באפריל 2015 זכה במדליית זהב באליפות ישראל לאחר שניצח את יונתן חייט. ביוני אותה שנה השתתף במשחקים האירופיים (2015) והודח בסיבוב השני. ביולי אותה שנה השתתף באליפות העולם בסייף שנערכה במוסקבה והודח בשלב חצי הגמר כשסיים במקום 12 כשהתחרה מול הצרפתי גותייה גורמייה, המדורג ראשון בעולם. תוצאה זו הספיקה להרפר כדי לקבוע את הקריטריון הישראלי לאולימפיאדת ריו דה ז'ניירו (2016), אך הוא לא הצליח לקבוע את הקריטריון הבינלאומי ולא נכלל במשלחת הישראלית לאולימפיאדה זו.

במאי 2016 זכה במדליית זהב באליפות ישראל. במאי יום לאחר מכן זכה עם קבוצתו במקום ראשון באליפות ישראל לקבוצות.

באליפות אירופה שנערכה ביוני 2022 באנטליה סיים הרפר במקום 9 בתחרות האישית ובתחרות הקבוצתית זכה במדליית הכסף יחד עם חבריו לנבחרת ישראל: יובל פרייליך, גרגורי בסקין ויונתן כהן.

==קישורים חיצוניים==

*[https://fie.org/athletes/18683 עידו הרפר] באתר איגוד הסיוף העולמי
*[https://www.olympicsil.co.il/ללא-קטגוריה/ראיון-השבוע-עם-הסייף-עידו-הרפר/ "ראיון השבוע" עם הסייף עידו הרפר], באתר הוועד האולימפי בישראל, 11 במרץ 2020

==הערות שוליים==

קטגוריה:סייפים ישראלים
קטגוריה:בוגרי המרכז הבינתחומי הרצליה
קטגוריה:ישראלים שנולדו ב-1991
דייוויד דובינסקי

דייוויד דובינסקי (משמאל) עם [[נשיא ארצות הברית הארי טרומן.]]
דייוויד דובינסקי (באנגלית: David Dubinsky; 22 בפברואר 1892 - 17 בספטמבר 1982) היה סוציאליסט ומנהיג פועלים יהודי-אמריקאי.

== חייו ==
נולד בעיר ברסט (כיום בבלארוס) למשפחה שומרת מצוות, תחת השם דוד יצחק דובנייבסקי. בהיותו ילד עבר עם משפחתו ללודז'.
בצעירותו היה מתומכי ארגון הבונד, ונעשה סוציאליסט. בעקבות השתתפותו בארגון שביתות פועלים בפולין וברוסיה, נעצר ונכלא מספר פעמים, ולבסוף נידון להגליה לסיביר, ממנה הצליח להתחמק. היגר לארצות הברית בשנת 1911.

בהיותו בניו יורק הצטרף למפלגה הסוציאליסטית האמריקאית (SPA), ונעשה פעיל מרכזי בארגון העובדים "האיחוד העולמי לעובדי הלבשת נשים" (ILGWU). לאחר פרישתו של בנג'מין שלזינגר מראשות הארגון בשנת 1923, סייע לבחירתו של פעיל ה-IWW מוריס זיגמן לתפקיד.

בשנת 1932 מונה לנשיא הארגון, תפקיד בו החזיק עד שנת 1966. בזמנו הגיע מספרי חברי הארגון לכחצי מיליון.

ארגן מספר שביתות פועלים בניו יורק בתחילת שנות השלושים. בשנת 1935 סייע לג'ון לואיס בייסוד "קונגרס הארגונים התעשייתיים" (CIO).

בשנת 1936 פעל עם עמיתו סידני הילמן לייסוד "מפלגת העבודה האמריקאית" (ALP), אשר תמכה במועמדים סוציאליסטים מטעם מפלגה הדמוקרטית, כגון פרנקלין רוזוולט והרברט ליהמן.

בעקבות חילוקי דעות עם סידני הילמן, פרש ממפלגת העבודה האמריקאית בשנת 1944, והקים את הארגון "Liberal Party of New York".

בינואר 1969 העניק לו נשיא ארצות הברית לינדון ג'ונסון את מדליית החירות הנשיאותית.

נפטר בניו יורק בשנת 1982.

==לקריאה נוספת==

==קישורים חיצוניים==

* [http://www.bls.gov/opub/mlr/1994/10/art5full.pdf David Dubinsky's life]
* [https://web.archive.org/web/20050207074237/http://liberalparty.org/vargoarticlep1.html Dubinsky and the Liberal Party]
* [http://rmc.library.cornell.edu/ead/htmldocs/KCL05780-002.html Guide to the ILGWU. David Dubinsky, President's Records, 1932-1966]
* 
* 
* 
==הערות שוליים==

קטגוריה:פוליטיקאים יהודים אמריקאים
קטגוריה:יהודים מקבלי מדליית החירות הנשיאותית
קטגוריה:סוציאליסטים אמריקאים
קטגוריה:בונדיסטים
קטגוריה:אמריקאים שנולדו ב-1892
קטגוריה:אמריקאים שנפטרו ב-1982
לורן פאוסט

פאוסט בשנת 2008

לורן פאוסט (באנגלית: Lauren Faust; נולדה ב-25 ביולי 1974 באנאפוליס, מרילנד) היא אנימטורית טלוויזיה. פאוסט כתבה את הסטוריבורדים לסדרות "בנות הפאוור פאף" ו"בית פוסטר לחברים דמיוניים", ופיתחה את הסדרות "הפוני הקטן שלי: חברות היא קסם" ו-"קיד והטבעות הקוסמיות".. ב-8 במאי 2011 הכריזה פאוסט על התפטרותה כמפיקה בפועל ומעברה ליועצת הפקה לאחר סיום העונה הראשונה של "הפוני הקטן שלי". היא למדה הנפשה במוסד הקליפורני לאמנות אך לא סיימה את התואר.

== קישורים חיצוניים ==

* 
* [http://fyre-flye.deviantart.com/ דף הדיוויינטארט של לורן פאוסט]

קטגוריה:אנימטורים אמריקאים
קטגוריה:אמריקאיות שנולדו ב-1974
קטגוריה:אמריקאים שנולדו ב-1974
הוועדה המיוחדת ליישום הנגשת המידע הממשלתי ועקרונות שקיפותו לציבור

הוועדה המיוחדת ליישום הנגשת המידע הממשלתי ועקרונות שקיפותו לציבור (ידועה גם בתור "ועדת השקיפות") היא ועדה מיוחדת בכנסת, שהתקיימה בכנסת ה-20.
תחומי עיסוקה של הוועדה היו "יישום המידע הממשלתי ברוח חופש המידע; בחינת סוגי המידע העומדים לרשות הציבור או לעיונו; גיבוש עקרונות של שקיפות ודיווח של גופי הממשל". קביעת תחומי העיסוק של הוועדה תואמה עם יושבי ראש ועדת החוקה, חוק ומשפט וועדת המדע והטכנולוגיה, שחששו תחילה כי הוועדה תנגוס בסמכויות הוועדות שבראשן הם עומדים.
יושבת ראש הוועדה הייתה חברת הכנסת סתיו שפיר מהמחנה הציוני.

== היסטוריה ==
הוועדה אינה ועדה סטטוטורית, הקבועה בתקנון הכנסת או בהוראות חוק אחרות, אלא הוגדרה כוועדה מיוחדת המוקמת למשך תקופת כהונתה של כנסת מסוימת. זאת, בדומה לוועדה המיוחדת לפניות הציבור, הוועדה למאבק בנגעי הסמים והאלכוהול, לוועדה לזכויות הילד ולוועדות מיוחדות נוספות.

הוועדה הוקמה בעקבות יוזמתה של חברת הכנסת סתיו שפיר, שפנתה בתחילת הכנסת ה-20 ליושב ראש הכנסת, יולי אדלשטיין, בבקשה להקצות ועדה מיוחדת לנושא השקיפות. זאת בעקבות מאבקה של שפיר במהלך הכנסת ה-19 בוועדת הכספים לחשיפת מנגנון ההעברות התקציביות, שלדבריה הסתיר מהציבור את החלוקה האמיתית של תקציב המדינה.

== תחום עיסוקה של הוועדה ==
באופן רשמי, נקבע כי סמכויות הוועדה יכללו: "יישום המידע הממשלתי ברוח חופש המידע; בחינת סוגי המידע העומדים לרשות הציבור או לעיונו; גיבוש עקרונות של שקיפות ודיווחיות של גופי הממשל". בפועל, רובה ככולה של עבודת הוועדה נוגע לפיקוח על עבודת הממשלה, יחידות הסמך והרשויות המקומיות. הנושאים המרכזיים בהן עסקה הוועדה נוגעים לפרסום ההתקשרויות והחוזים שעורכת המדינה מול גורמים חיצוניים, שקיפות בתקציבי הרשויות המקומיות והתנהלותן, מעקב אחר תוכניות ממשלתיות עתירות תקציב, הגברת השקיפות של הכספים הקואליציוניים ועוד.

כשנה לאחר הקמת הוועדה עלתה ביקורת מצד יו"ר הקואליציה, ח"כ דוד ביטן, ולפיה שפיר מנהלת את הוועדה "כמו ועדת חקירה". זאת, בשל דיונים רבים המתקיימים בנושא תקציב המדינה ואשר דורשים את התייצבותם של פקידים רבים ממשרד האוצר וממשרדי ממשלה אחרים.

== נושאים ==
בין היתר עסקה הוועדה בנושאים הבאים:
# התוכנית האסטרטגית לפיתוח הצפון – התגלה העדר שקיפות בתקציבים שיעדו לתוכנית.
# התקשרויות משרדי הממשלה עם חברות ייעוץ – התגלו מקרים שבהם העסיקה הממשלה חברות ייעוץ ואסטרטגיה פרטיות, והמידע אודות ההתקשרויות עמן חלקי או לא קיים כלל.
# מנהלת תנופה האמונה על טיפול במפוני גוש קטיף – נחשף כי לאחר שהמנהלת נסגרה הועברו אליה כספים נוספים, הטיפול שלה במפונים התעכב הרבה מעבר למצופה. העניין הועבר לטיפול מבקר המדינה.

==יושבי ראש==
{| class="wikitable"
!שם
!תמונה
!מפלגה
!כנסות
|-
| סתיו שפיר || המחנה הציוני, העבודה || הכנסת העשרים
|}

== קישורים חיצוניים ==
* [http://main.knesset.gov.il/Activity/Committees/GovInfo/Pages/default.aspx אתר הוועדה]

== הערות שוליים ==

קטגוריה:ועדות הכנסת
קטגוריה:הכנסת העשרים
סידני הילמן

סידני הילמן (באנגלית: Sidney Hillman; 23 במרץ 1887 – 10 ביולי 1946) היה סוציאליסט ומנהיג פועלים יהודי-אמריקאי.

== קורות חיים ==
נולד בשנת 1887 בעיירה זאגר (כיום בליטא) למשפחה שומרת מצוות. בצעירותו נמשך לקומוניזם, והיה פעיל בארגון הבונד<ref></ref>.

בעקבות מהפכת 1905 נמלט לגרמניה, ולאחר מכן לאנגליה, ובשנת 1907 עבר לניו יורק, שם השתלב בתעשיית הביגוד.

בשנת 1910 היה ממנהיגי השביתה הגדולה של עובדי תעשיית הביגוד בשיקגו, ובשנת 1914 היה ממייסדי ארגון העובדים "עובדי ההלבשה המאוחדים של אמריקה" (ACWA) לצד בסי אברמוביץ', שנישאה לו בשנת 1916, ועמד בראש הארגון.

תמך בניו דיל שקידם פרנקלין רוזוולט, ובשנת 1935 סייע לג'ון לואיס בייסוד "קונגרס הארגונים התעשייתיים" (CIO).

בשנת 1936 הקים ביחד עם דייוויד דובינסקי את "מפלגת העבודה האמריקאית" (ALP), אשר תמכה במועמדים מטעם המפלגה הדמוקרטית, כגון פרנקלין רוזוולט והרברט ליהמן.

נפטר כתוצאה מהתקף לב בשנת 1946. "קרן סידני הילמן" שהוקמה לזכרו מחלקת מדי שנה פרס כספי לכותבים ועיתונאים העוסקים בתחום הצדק הסוציאלי.

==לקריאה נוספת==

==קישורים חיצוניים==

* [http://www.conservapedia.com/Sidney_Hillman Sidney Hillman Biography]
* [http://www.hillmanfoundation.org/ Sidney Hillman Foundation]
* [http://rmc.library.cornell.edu/ead/htmldocs/KCL05619.html Guide to the Amalgamated Clothing Workers of America records, #5619. Kheel Center for Labor-Management Documentation and Archives, Cornell University Library.]
* 
* 
* 

== הערות שוליים ==

קטגוריה:פוליטיקאים יהודים אמריקאים
קטגוריה:פוליטיקאים יהודים ליטאים
קטגוריה:סוציאליסטים אמריקאים
קטגוריה:פעילים חברתיים אמריקאים
קטגוריה:יהודים שהיגרו מרוסיה לארצות הברית
קטגוריה:בונדיסטים
קטגוריה:אמריקאים שנולדו ב-1887
קטגוריה:אמריקאים שנפטרו ב-1946
חוג פרימיטיבי למחצה

בתורת החוגים, חוג פרימיטיבי למחצה (semi primitive ring) הוא חוג שרדיקל ג'ייקובסון שלו שווה לאפס. חוגים אלו מכלילים את החוגים הפרימיטיביים - ואכן, כל חוג פרימיטיבי למחצה סוף ממדי הוא מכפלה תת-ישרה של חוגים פרימיטיביים. במקרה הארטיני, תכונה זו שקולה לראשוניות למחצה ולפשטות למחצה, ולפי משפט ודרברן-ארטין החוג שווה לסכום ישר של חוגי מטריצות מעל חוג עם חילוק.

==הגדרה ומבנה==
יהי חוג <math>R</math>. רדיקל ג'ייקובסון שלו הוא חיתוך כל האידיאלים הפרימיטיביים שלו, ששווה גם לחיתוך כל האידיאלים השמאליים המקסימליים שלו. החוג נקרא פרימיטיבי למחצה אם רדיקל ג'ייקובסון שלו שווה אפס. לכל חוג <math>R</math>, המנה <math>R/Jac(R)</math> פרימיטיבית למחצה.

הגדרה שקולה: חוג הוא פרימיטיבי למחצה אם ורק אם קיים לו מודול פשוט למחצה ונאמן.

הגדרה אחרת, בעלת אופי פחות כללי (וההגדרה המקורית שג'ייקובסון נתן), היא: החוג נקרא פרימיטיבי למחצה אם הוא מהווה מכפלה תת-ישרה של חוגים פרימיטיביים - כלומר, יש שיכון של <math>R</math> בתוך מכפלה המנות הפרימיטיביות שלו: <math>R \hookrightarrow \prod_{\text{primitive}}{R/P}</math> המהווה גם העתקה על כל רכיב. הגדרה זו נגררת מההגדרה הקודמת, אך לא תמיד גוררת אותה.

כל חוג פשוט למחצה הוא פרימיטיבי למחצה, וכל חוג פרימיטיבי למחצה הוא ראשוני למחצה.

בעוד חוג קומוטטיבי פרימיטיבי אינו אלא שדה, חוגים קמוטטיביים פרימיטיביים למחצה נפוצים הרבה יותר; בפרט, כל תחום שלמות אפיני הוא פרימיטיבי למחצה.

==דוגמאות==
* חוג השלמים הוא פרימיטיבי למחצה (ולא פשוט למחצה או פרימיטיבי).
* חוג האנדומורפיזמים של מרחב וקטורי אינסוף-ממדי הוא פרימיטיבי, ולכן פרימיטיבי למחצה.
* <math>\mathbb{Q} \oplus \mathbb{Q}</math> הוא פרימיטיבי למחצה ולא ראשוני; חוג השלמים ה-p-אדיים הוא ראשוני אך לא פרימיטיבי למחצה.
*כל תחום (לא בהכרח קומוטטיבי) נוצר סופית מעל שדה לא בן-מנייה הוא פרימיטיבי למחצה. אכן, לפי 'הטריק של עמיצור', רדיקל ג'ייקובסון במקרה זה מוכרח להיות נילי, אך הואיל ומדבר בתחום, הוא מתאפס.

==המקרה הארטיני==
במקרה שהחוג גם ארטיני, המחלקות הבאות של חוגים מתלכדות - חוג הוא ראשוני למחצה אם ורק אם הוא פרימיטיבי למחצה ואם ורק אם הוא פשוט למחצה. במקרה זה, לפי משפט ודרברן-ארטין, החוג איזומורפי לסכום ישר סופי של מטריצות מעל חוגים עם חילוק.
במקרה הלא ארטיני, המחלקות הללו נבדלות זו מזו.

===המשפט העיקרי של ודרברן===
המשפט העיקרי של ודרברן קובע כי לכל אלגברה <math>R</math> שהיא סוף-ממדית מעל שדה מושלם, העתקת המנה <math>R\rightarrow R/Jac(R)</math> מתפצלת, דהיינו: קיימת תת-אלגברה <math>S \cong R/Jac(R)</math> כך ש-<math>R=S \oplus Jac(R)</math> (סכום ישר של מרחבים וקטוריים, אך לא בהכרח של חוגים).

==ראו גם==
* חוג פרימיטיבי

קטגוריה:תורת החוגים